****

|  |  |  |  |
| --- | --- | --- | --- |
| Váš list číslo/zo dňa  | *Naše číslo**37906/2020-RIEK* | *Vybavuje/***🕿** | Banská Bystrica*Dňa 15.9.2020* |

**Tlačová správa**

**rozšírili sme spektrum výkonov o hrudníkovú chirurgiu**

**II. Chirurgická klinika SZU vo FNsP F. D. Roosevelta Banská Bystrica rozšírila spektrum výkonov o operácie hrudníka, ktoré doteraz nevykonávali.**

Spektrum operácií, vykonávaných na Chirurgickej klinike FN FDR sa tým rozšíri o ***otvorené operácie*** ***pľúc***, operácie ***veľkých dýchacích ciest*, *medzihrudia, operácie hrudníkovej steny, bránice,*** ***videotorakoskopické***operácie atď.

Bol to posledný chirurgický odbor, ktorý nemal v nemocnici svoje zastúpenie. Našou snahou je poskytovať komplexnú zdravotnú starostlivosť aká je pre koncové ústavné zdravotnícke . Rozbehnutie hrudníkových operácií bude pre pacientov Banskobystrického kraja veľkým prínosom. Pretože

Vykonávať ich bude erudovaný hrudný chirurg s dlhoročnou praxou v torakochirurgii v SR i v zahraničí MUDr. Rudolf Rindoš s tímom lekárov II. Chirurgickej kliniky SZU.

Medzi indikáciami na otvorené i endoskopické operácie hrudníka prevažujú onkologické ochorenia, menej zápalové ochorenia pľúc, úrazové stavy hrudníka, spontánne pneumotoraxy, pleuritické syndrómy ( výpotky ), pointubačné tracheálne stenózy alebo tracheoezofageálne fistuly, ochorenia bránice, intratorakálne strumy, spôsobujúce  kompresiu krčnej a/alebo hrudnej trachey, pažeráka, operácie krčného a hrudného pažeráka ( benígne ochorenia ) a iné indikácie.

*Ambulancia hrudníkovej chirurgie*pri Chirurgickej klinike FN BB poskytuje konziliárnu činnosť ostatným medicínskym odborom vo svojom spádovom území a špecializovanú odbornú starostlivosť o pacientov s ochoreniami vnútrohrudných orgánov a hrudníkovej steny v rámci vyššie uvedenej pracovnej náplne odboru hrudníková chirurgia.

Ponúkame spoluprácu pri diagnostike a liečbe pacientov s ochoreniami hrudníka  všetkým oddeleniam našej nemocnice aj okolitým nemocniciam.

V prípadoch komplikovaných kombinovaných úrazov spolupracuje pri diagnostike a liečbe s Klinikou úrazovej chirurgie FN.

Pri výkonoch v hrudníku, vyžadujúcich si špecializovaný angiochirurgický výkon, je využívaná  spolupráca hrudníkového a cievneho chirurga.

–––––––––––––––––––––––––––––––––––––––––––––––––––––––––––––––––––––

Na základe objednania sa na konzultáciu cez infocentrum **( tel.č. 048/4412771 )** alebo prostredníctvom mailovej komunikácie - **rrindos@nspbb.sk**, budete vyšetrený na našej ambulancii hrudníkovej chirurgie v čo najkratšom možnom termíne a v prípade potreby chirurgickej liečby objednaný na termín operácie.

V prípade otázok a  nejasností sa na nás s dôverou obráťte. Vážime si každého pacienta a pre Vašu spokojnosť urobíme všetko, čo je v silách personálu a možnostiach nášho zariadenia.

Zabezpečíme Vám zdravotnú starostlivosť v takom rozsahu, aký si Vaše ochorenie vyžaduje a v akom by sme ju my sami očakávali v prípade, že by sme sa ocitli v úlohe pacienta.

* *torakochirurgická ambulancia ( ambulancia CH2 , poliklinika 1.poschodie )           - telefón.č. 048 / 4413015 , pondelok 08-14,30 hod. -*MUDr. Rudolf Rindoš

|  |
| --- |
| Mgr. Ružena Maťašejehovorkyňa, PR manažérkaReferát internej a externej komunikácie |
|  |
|  |

Mgr. Ružena Maťašeje

hovorkyňa, PR manažérka